David Cal Figueroa - Wikipedia

# David Cal Figueroa

### Na Galipedia, a wikipedia en galego.

Medallas olímpicas
Ouro | C-1000 | Atenas 2004
Prata | C-500 | Atenas 2004

David Cal Figueroa (nado o 10 de outubro de 1982 en Vilariño, O Hío, (Cangas), é un piragüista galego, especialista nas categorías C1-1000 metros e C1-500 metros e dobre medallista olímpico.

## [editar] Formación

Aos 8 anos iniciouse no mundo do piragüismo, competindo durante os veráns no clube local, onde coñeceu a Xesús Morlán, o seu adestrador actual.

## [editar] Características

David Cal ten unha estatura media (1,83) e unha gran fortaleza (91 kgs), e pode erguer ata 160 quilos. É psicoloxicamente moi resistente, calado e coñecido pola súa timidez.

As especialidades de David Cal son o C1-500 metros e o C1-1000 metros.

## [editar] Traxectoria

David Cal é unha das máximas figuras mundiais do deporte do piragüismo. Ademais, é o único galego medallista olímpico de ouro nun deporte individual, e o único deportista galego que conseguiu dúas medallas olímpicas, un ouro e unha prata, nos mesmos xogos, neste caso os de Atenas 2004.

Con iúnior, con só 18 anos, Cal foi bronce no campionato mundial do seu tempo desputado en Zagreb en [1999]]. Xa daquela competía en C1. Ao ano seguinte proclamouse campión europeo iúnior en Boulogne (Francia) na categoría curta dos C1-500 así como a medalla de bronce na proba longa do C1-1000. Ademais, acudiu como reserva, pero sen participar, aos Xogos de Sydney dese 2000. En 2002, xa como sub-23, Cal conseguiu o bronce nos europeos de Zagreb sobre os 500 metros.

A súa primeira medalla internacional na categoría absoluta conseguiuna en 2003, nos mundiais de Gainesville, onde obtivo a prata nos 1000m.

## [editar] Atenas 2004

Nos Xogos de Atenas Cal gañou a primeira serie dos 1000 metros cun tempo de 3'50"091, e cualificouse directamente para as finais. Na final, superou a todos os seus rivais, e en especial o favorito alemán Andreas Dittmer dende o comezo ata o final da proba. Ademais conseguiu o record do mundo na distancia, cun tempo de 3'46"201, 0.52 seconds por diante de Dittmer.

na proba curta dos 500 metros, Cal tamén gañou a clasificación directa para a final impoñéndose na primeira serie, cun tempo de 1'48"397. Pero na final Dittmer rematou con 0'34 segundos por diante de Cal, que foi prata.

## [editar] Cara a Beixín 2008

Nos mundiais de 2005, en Zagreb, Cal conseguiu a prata na proba longa do quilómetro (3'58"421), por detrás de Dittmer., mentres que na proba curta dos 500m non podía pasar da sétima praza, cun tempo de 1'50"361. Nesta proba o ouro tamén foi para Andreas Dittmer.

Nos europeos de 2006, en Račice, República Checa, obtivo a sexta e a quinta praza nas finais de 1000 e 500 metros, respectivamente.

## [editar] Principais clasificacións

Campionato | Proba | Posición | Data | Título | Tempo
--- | --- | --- | --- | --- | ---
Campionato do mundo, (Zagreb, Croacia) | C1-1000 | 2 | 27 de agosto de 2005 | Subcampión | 3'58"421
Xogos Olímpicos, (Atenas) | C1-1000 | 1 | 27 de agosto de 2004 | Ouro | 3'46"201
Xogos Olímpicos, (Atenas) | C1-500 | 2 | 28 de agosto de 2004 | Prata | 1'46"723
Campionato de Europa, (Poznań, Polonia) | C1-1000 | 2 | 2004 | Subcampión |
Campionato do mundo, (Gainesville, Estados Unidos) | C1-1000 | 2 | 2003 | Subcampión |

## [editar] Outros galardóns

- Medalla de bronce da Real Orde do Mérito Deportivo.
- Medalla de Galicia, na categoría de prata, en 2005.
- Abandeirado do equipo olímpico español na cerimonia de clausura dos Xogos de Atenas 2004.
- Premio Percebe de Ouro
- Vieira de Prata ao Mellor Deportista do Ano
- Comendador da Orde do Cocido.

## [editar] Ligazón externa

- Web Oficial de David Cal

Traído desde "http://gl.wikipedia.org../../../d/a/v/David_Cal_Figueroa_618a.html"

Categorías: Deportistas galegos | Piragüismo | Medallas de Galicia

##### Views

- Artigo
- Discusión
- Revisión actual

##### Procura

##### Outras linguas

- Deutsch
- English
- Español
- Italiano